LidanRubinov/Halacha-QA huggingface dataset:
שאלה: יחס היהדות ליופי: מה היחס של היהדות ליופי?
תשובה: ח במסכת ברכות (נז:) אומרים ששלושה דברים מרחיבים דעתו של אדם: דירה נאה ואשה נאה וכלים נאים. בית המקדש נקרא נויו של עולם ויש גם עניין שהמצוות יהיו עם נוי, חכמים הסמיכו זאת לפסוק "זה אלי ואנווהו" וציוו לעשות סוכה נאה ולקנות לולב נאה ותפילין נאים. כלומר היהדות אינה מזלזלת ביופי, שהרי רבש"ע לא ברא לחינם התפעלות של האדם מההרמוניה והסדר, זהו טבע שרבש"ע נטע בנו. וגם אסור לאדם לקדש אשה עד שיראנה, שמא תתגנה בעיניו. מצד שני, כולנו אומרים על שולחן השבת "שקר החן הבל היופי, אשה יראת ה  היא תתהלל", כשאנו שרים לכבוד בעלת הבית  אשת חיל, אם כן יש כאן הסתייגות מסוימת מהיופי. אלא הכל תלוי ביחס שלנו ליופי וכמה מקום מרכזי הוא תופס בחיים שלנו. השאלה היא מה העיקר של האדם בחיים. אם עיקר החיים שלו זה חסד ועבודת ה  ויש לו עולם ערכים גבוה, והוא יודע שהיופי מסייע לו ומרחיב את דעתו זה מצויין. אך אם האדם מתמכר ליופי והדבר בא על חשבון המוסר והצדק שהוא צריך להופיע בעולם- אז שלמה המלך אומר לו שיופי זה שקר. אדם צריך להתחתן עם מישהי עם מידות טובות, לדעת שיש יופי פנימי, והיופי החיצוני הוא טפל- לא שהוא לא חשוב כלל, אלא הוא לא העיקר. ככל שאדם רוחני יותר ומתבונן במציאות הפנימית כך הוא לומד להתפעל ולהתרגש מהיופי פנימי שכאשר הוא רואה מישהי שעושה חסד הוא נפעם ומלא הערכה. אך אדם שגדל במציאות שמביטה רק בצורה חיצונית, קשה לו להתפעל מיופי פנימי- לאדם כזה אומרים שהיופי הוא הבל ושקר. לאדם מוסרי איו צורך לומר זאת, כי הוא יודע שזה לא העיקר ולכן הוא לא מייחס לזה משמעות יתר על המידה. כאשר התורה וח מספרים לנו על האמהות שהם היו יפות, איני בטוח שהם מדברים על היופי החיצוני, יכול להיות שהן היו יפות מבחינה חיצונית, בכלל, התורה שממעטת בכתיבה היא לא ספר קוסמטיקה, אלא לדעתי היופי הפנימי שלהן היה כל כך בוהק ומאיר, עד שהוא הקרין כלפי חוץ וסנוור גם את אלה שמסתכלים על החיצוניות, שגם הם ראו משהו יפה. דוגמא להבחנה בין עיקר לטפל היא אמא שנולד לה ילד, גם אם בעיני אחרים הבן שלה יראה מכוער, לה זה לא יהיה משנה, זה לא עיקר בשבילה וזה אפילו לא טפל, זה כלום בשבילה, מה שחשוב לה שזה הבן שלה והיא אוהבת אותו. כך על האדם להתרגל להתבונן לפנימיות הדברים ולהתפעל מיופי פנימי ומערכים ומתוך כל להשתמש בפרופורציה וביחס בריא גם ליופי החיצוני, שישמש להוסיף טוב בעולם ולא רק להנאה עצמית. רבש"ע ברא בנו את הנטייה להתפעל מהיופי כדי שנשתמש בו בעיקר ליופי פנימי, ונדע גם לתת מקום טפל ליופי החיצוני, על האם להשתמש ביופי ולשלוט בו ולא שהיופי ישלוט עליו. ח גם תקנו ברכות על היופי, כדי להזכיר לנו שמקור היופי זה הבורא, יש ברכה על בריות יפות ואילנות יפים, וכך האדם יזכור תמיד שאין ליופי כח עצמי, אלא ה  ברא אותו כדי שנשתמש בו לטוב. כשמשה רבינו רצה לעשות את הכיור, הנשים הביאו כנדבה את המראות שלהם. משה רבינו בהתחלה לא רצה לקבל אותם כי מראה משמשת ליצר הרע של הרצון של האשה להראות יפה, ורבש"ע אמר לו לקבל את המראות, ולא זאת בלבד אלא רבש"ע אמר לו שהמראות האלו חביבות עליו מהכל. כי כאשר הגברים חזרו ממחנות ההשמדה של מצרים הם היו עייפים ומיואשים ולא רצו להביא ילדים לעולם אכזר, כי הם איבדו תקווה, והנשים היו לוקחות את המראות כדי להתיפות ומעוררות את היצר אצל הגברים ומפתות אותם, ובזכות זה נולדו שישים ריבוא ויצאנו ממצרים, ועל זה נאמר "תחת התפוח עוררתיך" (מובא באריכות ברש"י שמות לח, ח), כך היה היחס של בנות ישראל ליופי לאורך כל הדורות, ובזכות נשים צדקניות נגאלנו ובעז"ה נגאל גאולה שלמה. איתי אסמן
שאלה: שאלה.: לרב מה דינם של אלה שלא הקריבו קורבן בפסח ראשון בכוונה האם יכולים להקריב בפסח שני? אם התשובה היא כן אז כל אדם שלא יתחשק לו להקריב יגיד מימלא יש לי הזדמנות בפסח שני?
תשובה: לפניך ציטוט מתוך "ספר החינוך" (מצוה ש"פ), המגדיר מי יכול להקריב את קרבן הפסח ב"פסח שני" (י"ד באייר): "כל מי שלא יכול לעשות הפסח ראשון בארבעה עשר בניסן, כגון מחמת טומאה או שהיה בדרך רחוקה, שנאמר במדבר ט, י"א בחדש השני בארבעה עשר יום בין הערבים יעשו אותו. ועוד הורונו חכמים זכרונם לברכה פסהים צ"ג ע"א שלאו דווקא טומאה וריחוק הדרך בלבד, אלא כל ששגג (טעה, שכח.) או נאנס או אפילו הזיד ולא הקריב בראשון- מקריב בשני".
שאלה: קנייה מגוי במקום מיהודי: האם מותר לקנות מוצר מגוי כשגם יהודי מוכר את המוצר בכמעט פי 2 מאצל גוי?, וגם אצל היהודי אין ביטחון גבוה למספר כרטיס אשראי (זו קנייה באינטרנט)
תשובה: כן. חשוב לקנות מיהודי ולסייע לפרנסתו כ"אח" שלך, אבל אין צורך להיות פראייר. אם הוא מוכר אותו המוצר בכמעט פי שנים- אפשר בהחלט לקנות מגוי.
שאלה: מעשרות: לרב, אני מבינה שמעשרות מהמשכורת החודשית היא חובה. אך מה קורה כאשר אתה במינוס ולא יכול להפריש מעשרות?
תשובה: לך. "מעשר" מן ההכנסות איננה חובה. זו מעלה גדולה לתת צדקה בשיעור כזה, אבל זו לא ההגדרה של המצווה בתורה. התורה מצווה לתת צדקה, ובשביל לצאת ידי חובה של המצווה הזו, יש לתת סכום של כעשרים שקלים בשנה.
שאלה: נישואים: אשמח אם תוכלו לענות לי בבקשה. אני אדם מסורתי, מניח תפילין כל בוקר ב"ה והדת חשובה לי. רציתי לשאול האם יש בעיה אפילו קטנה בכך בנישואים לבחורה לאם יהודיה ואב נוצרי. הבחורה קשורה ליהדות ואף בכלל לא לנצרות.
תשובה: ב"ה, אם האמה יהודית גם היא יהודית, ומותר להתחתן איתה. דני ארגמן
שאלה: לגבי משכ זכר: אני א. מדרום הארץ, ורציתי לשאול שאלה שעולה לי רבות לאחרונה, אך אין לי את מי לשאול. אתמול, ביקרתי עם חברים בגן חיות, והמדריך, הסביר לנו שאצל חיות טבעי ה"חיזור" הזה, ושאלתי היא כזאת: אם בטבע, זה מקובל, ואת הטבע ברא אלוהים למה אצלנו, בני האדם זה עברה? כי, אצל הקופים, זה סדר, ואצל השפני סלע זה ר, ואני נתקלתי בזה כמה פעמים, ובכל אחת מהפעמים, לא ירד ברק מהשמיים ופגע בבעלי החיים. אשמח לתשובה. אורי
תשובה: ב"ה, לא כל מה שיש בטבע מותר, חיות גם טורפות, ודורסות, וגם את זה ברא ה, אבל אנו בני אדם וה  ציוה אותנו לא לטרוף ולא לעשות מעשים רעים אלא לעדן את עמצנו. דני ארגמן
שאלה: לא מצליח להפסיק לקנא: אני ילד מאוד קנאי, על כל דבר קטן אני מקנא, אני יודע שעל כל דבר צריך למצוא את הצד השני (החלק שאני לא צריך לקנאות) אבל אני לא יכול למצוא ואם אני מוצא אז זה לא מספיק לי. לדעתי יש לי הרבה סיבות לקנא ואני רוצה ומתפלל על לא להיות קנאי אבל לא מצליח
תשובה: איתן, לפני הכל, מרשים לראות איזו יכולת יש לך לזהות נקודה שמפריעה לך, ולרצות לתקן ולהשתפר. זה ממש לא מובן מאליו, ואולי הצעד המשמעותי ביותר בדרך לפתרון. לא פירטת על אילו נושאים אתה מרגיש קנאה, ולכן אוכל לתת לך רק קוים כלליים לגבי התמודדות עם התחושות שלך. קודם כל, כאשר אתה מתבונן באחרים וחש קנאה, חשוב שתזכור שמה שאתה רואה מבחוץ הוא רובד יחסית שטחי, ומורכב בעיקר ממה שבחרו להראות לך. כאשר אתה רואה מישהו שהוא מושא לקנאה עבורך, אתה רואה רק צד מאוד מסוים, וודאי לא את הקשיים שלכל אחד מאיתנו יש. גם אם יש נקודות מסוימות שגורמות לך קנאה, חשוב שתדע שהם חלק ממכלול שלם שכולל בתוכו אתגרים וקשיים שאתה לא מודע אליהם ולא בהכרח היית רוצה להתמודד איתם. לפעמים אפילו דווקא באותם נקודות המעוררות קנאה יש קשיים שקשה לראות מבחוץ, ככה שהתמונה שמתקבלת מבחוץ, ואותה אתה רואה, לא בהכרח משקפת את המציאות. הרבה דברים שנראים נוצצים וחסרי פגמים מבחוץ, מזמנים קשיים שלא נראים במבט חיצוני. סתם כדוגמה אני יכול לספר לך על שאלות שהגיעו ל מאנשים שהיופי החיצוני שלהם מזמן להם כל מיני התמודדויות שמבחוץ, מי היה חושב עליהם בכלל. נקודה נוספת שעשויה לעזור לך היא עין טובה כלפי עצמך. תנסה לחשוב על הדברים שאתה מעריך בחיים שלך, על היכולות והכישרונות המיוחדים לך. יתכן מאוד שתגלה שדווקא הדברים שנראים לך מובנים מאליו בחיים שלך הם ממש לא כאלה עבור אחרים. הטיפ הזה נכון גם ברמה המעשית, אבל לא פחות חשוב מכך, ברמה האמונית. ה  נתן לך ארגז כלים מיוחד רק לך, ואתה צריך ללמוד להשתמש בו. כאשר אתה פוזל לכיוונים אחרים, אתה גם חש תסכול מהפערים שאתה מגלה, וגם מפספס את החותם הייחודי שביכולתך להביא לעולם. מצד שני, חשוב גם שלא תבוא לידי רפיון ידיים ותוותר על מאמצים שיעזרו לך לעמוד באתגרים חדשים. לפעמים מבט על מישהו אחר יכול לדרבן אותך לבטא יכולות שלא ידעת שקיימות בך, ולפתוח את הראש לאפשרויות חדשות. גם אתה לוקח על עצמך אתגרים חדשים כתוצאה ממפגש עם מישהו, חשוב שהפוקוס שלך לא יהיה על הניסיון להידמות למישהו אחר, אלא על הפוטנציאל שלך לפרוץ קדימה. הנקודה האחרונה, ואולי החשובה ביותר, קשורה לעיסוק שלך בקנאה. כאשר אתה חושב על אחרים, ומתפלל להפסיק לקנא - אתה בעצם עוסק בקנאה הזאת כל הזמן. הייתי מציע לך לשחרר, לוותר על התפילות האלה ולא להתמקד בקנאה שאתה חש. תעביר את התפילות ואת העיסוק באחרים לתפילות על היכולות שלך לעשות טוב עם מה שיש לך. תחפש את הטוב שבך, בלי להסתכל על מה שיש לאחרים. הייתי מציע לך אפילו לרשום את הנקודות החיוביות שאתה מוצא בעצמך, ולמצוא דרך לפתח אותם ולבטא אותם בדרכים חדשות. באיזשהו שלך תראה בבהירות רבה יותר את הטוב שיש בך ותוכל גם לשמוח ולהעריך את הטוב שבאחרים. הדרך הזאת לא קלה ואולי נראית קצת מלאכותית בהתחלה, אך היא עשויה לקדם אותך, מכל מקום - את הצעד המשמעותי עשית, עכשיו נותר לך רק להשלים אותו. שיהיה בהצלחה, ואם תרצה להמשיך ולברר את הנושא - אתה יותר ממוזמן, בתגובות כאן או במייל: yoavsb gmail.com. רק טוב! יואב.
שאלה: איך התפילה משפיעה על הקב"ה?: אני מעוניינת לשאול שאלה שמעסיקה אותי בזמן האחרון בנושא התפילה. האם התפילה שלנו משפיעה על החלטותיו של הקב"ה? הרי הקב"ה מנהיג את העולם, והוא זה שמחליט כיצד יתנהל העולם, אם כך, איך תפילותינו משפיעות על החלטותיו? חנוכה שמח הלל
תשובה: הלל היקרה מדהים לראות את הרצון את השאיפה לדעת ולהבין נושא כל כך יסודי ומרכזי!! אז אכן שאלתך חשובה וטובה. מה מטרת התפילה בעצם? קשר. קשר לקב"ה. בחיינו לא פעם אנו נתקלים בקשיים, בחוסר. לא פעם מתוך המקום הזה אנו פונים לה.מדוע כך נברא העולם? לא היה אפשר שהכל פשוט יהיה מושלם? הקב"ה ברא את עולמו בסגנון של שותפות. בחכמת ה  רצה להביא אותנו למקום גבוה של שותף ולא של אדם שרק מקבל הכל לפה בכפית של זהב. אלא רצה שאת ואני נהיה שותפים אמתיים. לכל אחד מאתנו יש התמודדויות יש מקומות בהן הוא צריך להשתדל לפעול, לעשות- כאן מגיע התפילה, הבקשה. כאשר אני פונה לה  ואני בעצם מבטא את הקשיים שלי( של עמ"י) ואני פונה לעזרה לשינוי, להצלחה. הם נגלים לעיני. כשאני מוכיח לעצמי וגם מול שמיא שיש לי קושי, שישנה מציאות שהיא צריכה שינוי. אני אוטומטי עולה למקום אחר-אכפת לי!! אני כבר לא אותו אדם שהיה קודם שפשוט המשיך בחייו. גם כאשר אני מודה על משהו אני אומר-אכפת לי-אני מוקיר את שקיבלתי. כמו כן, ובעיקר כאשר בקשותיי הם לא רק על עצמי אלא על כלל עמ"י (שכן כולנו רקמה אנושית אחת!!) כולנו קשורים זה בזה לכולנו מגמה אחת משותפת! לתקן את עצמינו ואת העולם. לכן גם התפילה שלנו היא בלשון רבים-אני רוצה לעזור לעמ"י שיתקבץ כולם חזרה לארצו, שירדו לא רק לי גשמים אלא גם לשכן שממול וכמו כן שכל החולים יתרפאו- אכפת לי. לכן אדם שמתפלל-משתנה, לאחר תפילתו הוא לא אותו אדם ולכן גם דינו הוא לא אותו דין כמו מלפני התפילה. הוא פנה, הוא הודה הוא ביטא במילותיו את הרצון שלו לקשר, את הרצון שלו לשנות דברים הוא פשוט כבר לא אותו אדם-ולכן זה לא אותו מצב כבמקודם! לכן המצב למשל שימשיך להיות בחוליו השתנה-כי משהו בו השתנה. הוא במקום הרבה יותר גבוה. לכן, לא ה  משתנה-האדם משתנה. נקודה נוספת וחשובה היא ש"תפילה לעולם אינה חוזרת ריקם" לעיתים ישנם דברים, שאנו בטוחים שהם חשובים ונכונים. למשל להתפלל לרפואת חולה מסוים.אנו מקווים שיחלים בוודאי.אך מה לעשות לעיתים באמת הגיע זמנו! הגיע העת שיגיע למקום שכולו טוב! ואני יכול לגרום לו לנזק! לכן התפילה הפרטית הזו כביכול "לא תתקיים"-אך תפילה לא חוזרת ריקם-התפילה תגיע למקום אליו היא צריכה להגיע. למקום אליו זה אמתי ונכון. אז בואי נסכם את כל מה שאמרנו בשלושה משפטים: ה  מנהיג את העולם-אמת. יש לנו יכולת לשנות דברים-אמת. אני משתנה-לא ה. כולי תפילה שתשובתי מספקת ואם לא. אז בשמחה תמיד! חנן hananb1081 gmail.com
שאלה: זמני התפילה: בוקר טוב, הבנתי שאני יכול להתפלל עד חצות היום בדיעבד אם לא התפללתי עד סוף זמן תפילה. עכשיו אני שואל, אם אני יכול להתפלל אך כאשר אסיים את תפילתי יעבור כבר זמן תפילה האם מותר לי להתחיל להתפלל? עוד שאלה, אם לאחר שאסיים את תפילת שמונה עשרה יעבור זמן תפילה, האם אני יכול לסיים את התפילה? ואם יש באותו היום גם הלל, או מוסף, האם אני גם יכול להמשיך? מראש.
תשובה: ראשית, בוודאי שאין זה טוב להגיע למצב של בדיעבד. יש להתפלל בשעות הנכונות לתפילה, ורק בשעת הדחק נדחקים להתפלל מאוחר יותר. רצוי מאוד שכל התפילה כולה תהיה בתוך הזמן עד חצות. ברם, אם התחלת את התפילה ואמרת ברכה ראשונה של תפילת עמידה בתוך חצי היום - זה עדיין תקף. את סיום התפילה מותר לומר גם אם עבר זמן חצות. בוודאי שהלל שזמנו כל היום, וגם מוסף.
שאלה: בשר וחלב עם גשר בשיניים: הרב, רציתי לשאול כמה זמן צריך לחכות בין בשר לחלב כאשר יש גשר בשיניים? הבנתי מחברים שחתיכות אוכל נתקעות בפנים ולפעמים יוצאות החוצה יום אחרי או אפילו באמצע ארוחה אחרת באותו יום! זו לא בעיה מבחינת בשר וחלב? האם צריך לעשות עם זה משהו לפני פסח?
תשובה: ההמתנה וההפרדה בין בשר וחלב היא הרחבה של איסור אכילת בשר וחלב ביחד. ברם, הרחבה זו אינה מחייבת לעשות שום דבר עם הגשר בשיניים, וגם אם נותרות חתיכות זעירות - אין חובה להמתין יותר מאשר כל אדם אחר.
שאלה: ענייני מוקצה: לכב הרב רציתי לשאול בענייני מוקצה. ראיתי שכתוב בספר ילקוט יוסף שאפשר לטלטל מוקצה מחמת שמלאכתו לאיסור באמצעות טלטול ע"י הערמה, לחשוב להשתמש בכלי או במקומו. מה זה בעצם אומר? תוכל לתת לי אולי דוגמא? שאלה שנייה, אם אני רואה כל מיני דברים על הרצפה בשבת (לכלוך, כוס חד חד פעמית, מגנט שנפל מהמקרר, חפץ כלשהו) - האם אני יכול להרימו מהרצפה ולשים במקומו בפח האשפה על מנת שיהיה בית מסודר או שזה אסור מטעם של מוקצה? שאלה שלישית, האם אפשר לקחת משחקי קופסא בשבת מהמדף לחדר לבית של חבר על מנת לשחק בהם או שזה נחשב מוקצה? מראש!
תשובה: א. כלי שמלאכתו לאיסור נחשב למוקצה, ואסור בטלטול בשבת למעט לצורך גופו או מקומו. כגון לטלטל פטיש בשבת, בד"כ כלי זה משמש למלאכה האסורה בשבת, אך אם ברצוני לשבור על ידו אגוזים בשבת מותר לי להשתמש בו. או אם בטעות שכחתי אותו על גבי השולחן אני רוצה להחליף מפה, מותר לי לטלטלו. ב. מותר לטלטל זבל בשבת כדי לסדר את הבית,1. משום שאין משום מוקצה בחפצים שהזכרת, 2. גם אם יש, דבר מאוס מותר בטלטול. ג. תלוי במשחק עצמו, אם עשוי מחלקים שונים לשם הרכבה כגון לגו או פאזל - יש פוסקים שאוסרים, ועל כן נחשב למוקצה. אך משחקים המותרים בשבת, מותרים גם בטלטול. כמובן כל זה אמור במקום שיש עירוב. בשורות טובות אברהם קריספין רב קהילה בישוב אדם
שאלה: רפורמים: הבנתי שאתה תומך ברפורמים וקנסרבטיביים בחו"ל אבל מה לגבי הארץ? האם מותר לאנשים בארץ להיות רפורמים או שזה רק לחו"ל?מה עדיך להיות רפורמי או ארתודוקסי?ומדוע אתה חושב שמותר להיות רפורמי?
תשובה: סוגיית מקומם של הרפורמים בתוך הקהילה היהודית היא שאלה רחבת אופק, שאין לה מקום בהקשר של תשובות קצרות כאן. אני איני תומך בכלל בקיומם של רפורמים. איני יכול לתמוך בסילוף מוחלט של מהות ההלכה כגורם מחייב ולא כגורם השראה לבחירה ולשינוי. בשל כך, עצם העובדה שאנחנו מחויבים להלכה אינה מאפשרת לתמוך בדרך אחרת. בד בבד, עובדה היא שהם לא מחכים לתמיכה או להתנגדות. הם קיימים, ועתה השאלה העומדת על הפרק היא שאלת שיתוף פעולה בתחומים שניתן לקיים שיתוף כזה. אני מוצא מקום נרחב לעשות זאת בחוץ לארץ, לאור ממדי ההתבוללות הקיימים שם, ולאור העובדה שלפחות עם חלק מהם ניתן לקיים שיתוף פעולה מסוים כדי להתמודד על נפשו של עם ישראל.
שאלה: חלום שאני בדרך לכלא: לך כבוד הרב היום קמתי מוטרד מאוד מחלום שחלמתי בלילה החלום התחיל כך הלכתי עם אחשלי לשחק כדורגל ופתאום ראיתי שכמה ילדים בעטו בו עם הכדור ואני בתור אחיו הגדול הרבצתי להם והלכתי הביתה עם אחי פתאום דופקת משטרה בדלת הבית שלי ואני כמובן ידעתי למה והלכתי לחדר שלי פתאום הם מתחילים לעלות בקומות לעבר חדרי שראיתי שזה לא עוזר יצאתי ופתאום אחד מהשוטרים ראה אותי ואמר לי אתה עצור לך שים חולצה צהובה והביא לי חליפה שחורה של שב ס הוא אמר לי ככה הלבוש זה נהוג בכלא מעשיהו התלבשתי ופחדתי נורא בחלום לקחתי תיק עם בגדים ונפרדתי ממשפחתי והלכתי לתחנת אוטובוס לנסוע לרמלה אל הכלא בתחנה פגשתי את דוד שלי שבמציאות הוא ישב מספר מאסרים ופתאום האוטובוס הגיע עליתי ואני רואה עוד ילדים בגילי לבושים באותה חליפה ועליתי לאוטובוס התחלנו לנסוע וככה התעוררתי חזרתי לישון וחלמתי עוד חלום שבו אני ואבא שלי אוכלים פירות באוטו וזרקתי את הקליפות מהחלון ואחרי זה אותו שוטר עצר אותי ונקח אותי באוטו ואני במחשבה חשבתי שזה לכלא ופתאום הגענו לבית הכנסת ושם ראיתי את אבא שלי ועוד זוג חברים של ההורים שלי וכך התעוררתי. כבוד הרב אשמח אם תענה לי על החלום
תשובה: אין איש היודע לפתור חלומות. אנו מנסים להבין את מה שעובר עלינו בחלום, שכן זו חוויה נפשית עמוקה מאוד בלי שהיא עוברת בקרה שכלית, ולכן מופיעים שם כל מיני דברים הלקוחים מעולם הדמיון. אתה תהיה הפותר של עצמך. אתה תנסה להבין מה למדת על עצמך דרך החלום   לא דרך הסיפור עצמו שכתבת בשאלה, אלא דרך היזכרות בתחושות ובמחשבות שלך כשחלמת את החלום הזה. תנסה להיזכר בעולם הרגשות שלך בחלום עצמו, ודרך זו תוכל ללמוד על עצמך הרבה מאוד, ועל דברים שמתרחשים בתוכך. האם אתה יכול לנסות?
שאלה: עניין הגויים בעולם: בבקשה הרב יש לי קושיות שמאוד מטרידות אותי א.היהודים מתפללים להשם יתברך ומבקשים ממנו דברים אפילו פרטים הכי קטנים וב"ה השם עוזר, אבל מה עם הגויים? לאן הם פונים שיש להם צרות שאפילו הרופאים לא יודעים לטפל בהם? זאת אומרת אצלנו יש רבנים עם רוח הקודש, יש מקובלים, יש גדולי דור, קברי צדיקים, בתי כנסיות, ואנחנו רואים ניסי ניסים. אז איך זה הולך אצל הגויים שיש גם להם צרות כמו ילדים אותיסטים או עיכובים בהריון וכו.? ב.אנחנו כל הזמן מודים להשם, אומרים בבוקר מודה אני לפניך. ובכל מיני מקומות מודים לו על כך שהוא מחיה אותנו בכל יום. אבל גם הגויים קמים כל בוקר מחדש ויש להם אוכל ובית ופרנסה ומדינה והנשים שלהם נכנסות להריון ומולידות ילדים ויש להם חיים נוחים הם לא חושבים להגיד על כל הדברים האלה? זה לא מובן מאליו. אשמח אם אקבל תשובה בקרוב. ומחילה על ההטרדה.
תשובה: גם גויים יכולים להתפלל לבורא העולם, שברא אותם כמו שברא אותנו, גם הם צריכים לומר לו " " כמו שאנחנו צריכים. כאשר בית המקדש היה קיים, גויים היו יכולים, וגם עשו זאת, להביא קרבנות נדבה לבית המקדש.
שאלה: עננו  : האם בשל הבצורת שעוברת עלינו, צריך להתחיל להוסיף את תפילת "עננו" בתפילת העמידה?
תשובה: השנה הלוח העברי מוקדם באופן חריג ביחס ללוח הלועזי ולכן למרות שהתחלנו לבקש גשמים לפני זמן רב, בפועל עוד מוקדם לומר שאנו בשנת בצורת. נכנסנו השבוע לחודש דצמבר שהוא בדרך כלל חודש גשום ואם בזמן הקרוב לא יהיה שינוי משמעותי, יהיה בהחלט מקום להתחיל באמירת עננו. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: כשרות- שולחן: ב"ה אם אני מחממת במיקרוגל בצלחת ואז מניחה אותה מיד על השולחן מבלי שעוונית למטה, אז השולחן כביכול קיבל את הדין של האוכל שהיה בפנים (בשרי חלבי?). זה משנה אם השולחן הוא שולחן עץ או פלסטיק? זה משנה אם זו צלחת שמשמשת הן לבשר וחלב (זכוכית) או לא? נא לא לפרסם באתרכם
תשובה: האוכל נותן טעם בכלי, והכלי בשולחן - לכן אין לחשוש שנבלע בשולחן מאחר שהטעם שבלוע בכלי נקלש, ואין בו ממש. אברהם קריספין רב קהילה בישוב אדם
שאלה: שליטה באש: שמעתי שיש דרך לשלוט באש על ידי זה שחושבים שהיא תעלה או תרד או תנוע בקצב כלשהו. וגם רב אחד בבית ספר אמר שאם הוא יתאמן בלהגיד למקרן ליפול בסוף המקרן יפול. מותר לעשות דברים כאלה?
תשובה: תמיד יש מכשפים וקוסמים ובעלי רוחות, אבל האדם צריך שיהיה תמים בכל דרכיו, לא לחקור במופלא ולא להתעסק עם דברים שאינם בדרך העולם הרגיל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שירת נשים גזל והנאה מחילול שבת: 1. האם מותר ללכת להופעה שיש בה שירת נשים עם אבא שלי- כי אין לי אפשרות ללכת לבד והוא גם ככה יראה את המופע דרך הטלווזיה? הוא מודע לזה שזה שירת נשים והוא אומר שזה עניין שלו אם הוא הולך או לא ולא קשור אליי האם זה נכון? 2. לפני שבוע וחצי חניתי בחניה ונסעתי אחורה ובטעות קצת התנגשתי במכונית. למכונית שלי לא קרה כלום ובמכונית שבה התנגשתי ראיתי חריץ בלוחית אך אינני יודעת אם זה קרה ממני או כבר היה מה צריך לעשות? (יש לי את מספר הרכב) 3. האם מותר ללכת למופע ביום חמישי אצל אומן שמופיע גם בשישי-שבת?
תשובה: וברכת ד  1. לא הבנתי כ"כ את השאלה. נראה שיש כאן עוד טעמים מדוע הוא רוצה ללכת כעת, האם לעזור לך או הסברים כאלו, ואז יש מקום להקל, אבל בסתם אין ללכת לשמוע שירת נשים. 2. צריך להודיע לו ולשלם את הנזק הקטן. 3. כן. אנחנו לא אחראים על ימים הבאים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שכח יעלה ויבוא: בתפילת ערבית בראש חודש שכחתי בין "רצה" לבין "ואתה ברחמיך" לומר "יעלה ויבוא", נזכרתי ישר בסוף "ברוך את ה המחזיר שכינתו לציון", לפני מודים. ישר חזרתי חזרה לתחילת רצה. א. האם עשיתי כהלכה? ב. מצאתי באינטרנט ולא כל כך הבנתי: "אדם ששכח ולא אמר תוספת יעלה ויבוא ונזכר לפני שסיים את תפילת העמידה חוזר לתחילת ברכת העבודה, ואם סיים את תפילת העמידה מתפלל שנית." מתפללים שנית במקום או בבוקר למחרת בתשלומין? וחג שמח!
תשובה: לך 1. עשית ר 2. הדין שהזכרת הוא לגבי תפילת שחרית ומנחה ולא לגבי תפילת ערבית בה לא חוזרים כלל דוד לוי
שאלה: מערכת יחסים בן בני דודים: האם קשר ונישואין עם בני דודים זה מותר?
תשובה: לך נישואין עם בני דודים מותרים. דוד לוי
שאלה: בני עקיבא: לכבוד הרב-הרבה שנים אני מנסה אישית לנסות להבין מה נתן לי תנועה מעורבת בני עקיבא אבל אני ב"ה כבר הבנתי והפנמתי שזה עזר לי בזכות אופיו של הסניף שהוא ברמה דתית גבוהה ב"ה בזמן האחרון אני נתקל בהרבה אנשים שאומרים שבני עקיבא זה לא טוב זה מעורב לא צנוע לא ברוח הדת צריך לעזוב ויש חניכים או מדריכות שזה משפיע עליהן אני אישית קשה לי לבוא ולהסביר להם למה זה טוב רק מהצד הסניף שלי כי עדיין באים ואומרים הסניף שלך יוצא דופן,אשמח עם הרב יכול לתת לי שמות של רבנים שכן אמרו שהן בעיה בזה ושזה לא הורס כי אני חושב שאין באמת תשובה לבני עקביא כנגד טענות קשות אלו כי אם באים ואומרים זה בשביל לקרב ולחזק אז מי שהוא קרוב וחזק אמור לא להיות שם פשוט אני חושב וצריך תשובה ראוייה ומפולפלת עם שמות רבנים כדי שאוכל לבוא ולשוחח איתם בצורה טובה ובדרך התורה, חג שמח:)
תשובה: ישנה בעולם מציאות מורכבת ולא כל דבר נידון כטוב או רע, יש דברים טובים שיש בהם רע, ויש דברים רעים שיש בהם טוב. לדוגמא מובא בשולחן ערוך שאם נפטר אביו מברך "דיין האמת" ו"הטוב והמטיב", "דיין האמת" על הצער שנגרם לו בפטירת אביו, ו"הטוב והמטיב" על כך שבסופו של דבר הוא מקבל ירושה. כך גם בבני עקיבא, מצד אחד ישנם יהודים רבים אשר זכו להכיר את היהדות ולשמור תורה ומצוות בזכות תנועת בני עקיבא, אך מאידך ישנה ביקורת לגיטימית על כך שאין הפרדה בין המינים, מה שמוביל על פי רוב לאי שמירת כללי ההלכה. לכן, אין תשובה אחת בנושא. יש לדון כל מקום לגופו, לבדוק כיצד אותו סניף פועל, ומי קהל היעד שלו. בשורות טובות אברהם קריספין רב קהילה בישוב אדם
שאלה: בבקשה צריכה עזרה לגבי השאלה הזאת.: מתי הגיעו אותם אנשים למשה להגיד לו שהם בבעיה לכן לא הקריבו את קורבן פסח? לפני הפסח או אחריו
תשובה: לפני. למה זה כ"כ חשוב חל?
שאלה: קורנפלקס בהשגחת   יורה דעה   (אין רבנות): האם קורנפלקס שעל אריזתו כתוב "בהשגחת בד"ץ יורה דעה בפיקוח הרב מחפוד" כשר למרות שאין עליו אישור כשרות של רבנות? (מיוצר ע"י גרופה ב.ג.ק.ספ.ז.או.או.סטודזאו 54,.פולין)
תשובה: יש לבדוק היטב עם בד"ץ יורה דעה במספר 036765888 כמו"כ כדאי להתייעץ עם מחלקת היבוא ברבנות הראשית 02-5313131
שאלה: מוסף ועלינו לשבח: הרב, לצערי לא הספקתי את תפילת שחרית ובאותו יום אני גם צריכה להגיד מוסף. האם גם אחרי שאני מתפללת רק מוסף אני צריכה להגיד עלינו לשבח? אם הרב יכול להגיד לי מה ההלכות של עלינו לשבח? אחרי מה צריך להגיד?
תשובה: את הקטע הפותח במילים "עלינו לשבח" (יחד עם "ועל כן נקוה" המופיע תמיד בצמוד לו) נוהגים לומר בסוף כל אחת מתפילות היום: שחרית, מנחה וערבית. בשבת וחג, בהם מתפללים תפילת "מוסף", אומרים "עלינו לשבח" בבוקר אחרי תפילת מוסף, ולא אחרי שחרית.
שאלה: בחרתי נכון? - על בית ספר: בחרתי בסוף השנה שעברה לעזוב את האולפנה בה למדתי לטובת אולפנה אחרת (שמתחילה רק מ-ט, הכיתה בה אני.) למרות שהיה לי טוב בקודמת. היה חסר לי בעיקר הקטע החברתי וגם הצורך להיפתח ליותר קבוצות בציבור. קיבלתי את ההחלטה הזאת אחרי אין-סוף התלבטויות וכשבסוף בחרתי בה זה היה רק כי השנה הייתה חייבת להתחיל ואיכשהו זה מה שבסוף החלטתי. זה אפילו לא שאני יכולה להביא רשימת שיקולים הגיוניים. מאז ועד היום אני אפילו לא בטוחה בבחירה שלי, זה בא בתקופות שיותר טוב ויותר רע ויש משברים באמצע. ואני מרגישה שאני לא באמת מביאה את כל כולי לבית ספר החדש ולא מספיק נפתחת בגלל שאני אפילו לא בטוחה במאה אחוז שאני רוצה להישאר שם ושלא סתם עזבתי והחלטתי שהדשא של השכן ירוק יותר. יש לי איך לדעת באמת? ואם לא, איזה דברים ומחשבות יכולים לעזור לי? אני מנסה להסתכל כמה שיותר בעין טובה אבל עדיין כשאתה לא כולך בפנים אתה פשוט לא שם.
תשובה: לך. איזו בחירה אמיצה זו לעזוב בית ספר ישן ולעבור לחדש. וברור שתמיד אחרי שעושים את המעבר הזה יש ספקות. יש מושג שנקרא "משבר חנוכה". הוא מושאל בדר"כ עבור שירות לאומי, שאז בערך שלושה חודשים אחרי תחילת השנה (שזה בדר"כ גם באזור חנוכה.), אותה בת שירות, שבמשך תקופה מאוד ארוכה התלבטה איפה היא רוצה לשרת, מתחילה לגלות הרהורי חרטה על הבחירה שלה. למה? לא כי באמת המקום לא טוב לה, אלא כי זה חלק טבעי מאיתנו לחשוב מה היה קורה אילו היינו בוחרים אחרת. אני חושבת שמה שאת חווה עכשיו, נקרא גם הוא "משבר חנוכה". אחרי שמתחילה השנה, והעניינים מתחילים להכנס לשדרה, מתחילים הרהורי חרטה על המעבר הזה. איך נדע אם זו חרטה אמיתית או סתם בלבול? אני חושבת שתנסי לבדוק את המכלולים השונים בעין עד כמה שיותר אובייקטיבית, אני אתן רשימת שאלות, שאת תנסי לענות לעצמך, ולפי התשובות שלך לעצמך תוכלי לדעת האם מדובר באמת בחרטה, או באותו "משבר חנוכה" המפורסם. האם יש דברים פחות טובים בבית הספר החדש מהישן? האם המצב החברתי שלך הורע ביחס לישן? כל עוד המצב לא הורע, אלא אפילו נשאר אותו הדבר, זה עוד לא נורא, כי אנחנו בסה"כ שלושה חודשים אחרי תחילת השנה, ויש כאלו שלוקח להם יותר זמן "להתחמם" מבחינה חברתית עד שהם נכנסים לגמרי ומוצאים את עצמם במקום החדש. האם את מובאסת לגמרי כשאת צריכה ללכת לבית ספר בבוקר? (בית ספר תמיד מבאס בצורה כזו או אחרת, אבל השאלה היא האם יש משהו ספציפי שהוא מעבר לנורמלי) את השאלות האלו, ועוד שאלות בסגנון תוכלי לשאול את עצמך ולדעת האם מדובר במשבר חולף או באמת בצעד פזיז ולא נכון שעשית. אני חושבת גם שהצבעת מאוד יפה על הנקודה שכנראה שבגלל שאת לא ממש בטוחה שאת רוצה להישאר אז את לא לגמרי נכנסת לעניינים. ובעצם, הפתרון הוא אצלך. תחליטי שזה המקום בשבילך כרגע. שאת לא עוזבת. ותחליטי בעצמך שדי עם ההתלבטויות, ואת מנסה להכנס לזה בכל הכוח. אני בטוחה שאחרי שתחליטי גם יהיה לך יותר טוב, ואז כל ההתלבטויות והבלבול ילכו ויעלמו. תנסי לתת לעצמך עד החופש הבא לראות איך את משתלבת, אבל תגיעי מתוך גישה שזה בית הספר שלי עכשיו ואין אופציה אחרת לחזור. אני בטוחה שהכל יסתדר להיות ר. ואם אחרי החופש הבא, עוד תרגישי שבאמת באמת ניסית ועדין זה היה טעות, תבדקי את האופציה לחזור לבית הספר הקודם. הרבה הצלחה סיון. sivanlax gmail.com